શનિ મહારાજ આપની જન્મ રાશિથી ભાગ્ય સ્થાનેથી ભ્રમણ કરે છે. આ વર્ષ દરમિયાન વારંવાર ભાગ્યને કોસવું પડે. ધાર્યું કાર્ય ન થતું હોય તેવું લાગે. શત્રુનો ભય રહ્યા કરે. ભાગ્યના ભરોસે કાર્ય કરવું નહીં. રાહુ ગ્રહ આ વર્ષ દરમિયાન આપની રાશિથી ચોથા સ્થાને ભ્રમણ કરશે. ચોથા સ્થાનનો રાહુ મુશ્કેલી ઉપસ્થિત કરે છે. હૃદય કંઇ કહે અને મન કંઇક બીજું કરે. મનની વ્યથા કોઇને કહી શકાય નહીં. જમીનના જૂના સોદાઓ ચિંતામાં વધારો કરાવે. કોર્ટ કેસ ઇત્યાદિમાં રાહુ પ્રતિકૂળ જણાય. પોતાના સ્વાસ્થ્યનું ખાસ ધ્યાન રાખવું.